**ГААЛИЙН ТАРИФ, ГААЛИЙН ТАТВАРЫН ТУХАЙ ХУУЛЬД НЭМЭЛТ ОРУУЛАХ ТУХАЙ ХУУЛЬ БОЛОВСРУУЛАХ ХЭРЭГЦЭЭ, ШААРДЛАГЫГ УРЬДЧИЛАН ТАНДАН СУДАЛГААНЫ ТАЙЛАН**

**ЕРӨНХИЙ МЭДЭЭЛЭЛ**

Монгол Улсын Их Хурлын 2020 оны 52 дугаар тогтоолоор батлагдсан Монгол улсын урт хугацааны хөгжлийн бодлого батлах тухай “Алсын хараа -2050” бодлогын баримт бичгийн хоёрдугаар хавсралт мөн бодлогын хүрээнд 2021-2030 онд хэрэгжүүлэх үйл ажиллагааны зорилт 4.2.23-д “Мал, амьтны гаралтай арьс, шир, ангийн үс, ноосыг бүрэн боловсруулж, оёмол, сүлжмэл бэлэн бүтээгдэхүүний экспортын хэмжээг нэмэгдүүлнэ” гэж;

Мөн Монгол Улсын Их Хурлын 2020 оны 24 дүгээр тогтоолын хавсралт “Монгол Улсын Засгийн газрын 2020–2024 оны үйл ажиллагааны хөтөлбөр”-ийн 3.3.14-т “Оюутолгой, Эрдэнэт зэрэг томоохон үйлдвэрийн захиалгат ажлыг үндэсний жижиг, дунд бизнес эрхлэгчид гүйцэтгэх боломжийг нэмэгдүүлнэ” гэж тус тус заасан.

Монгол улсын хүн ам жилд дунджаар 1,1 их наяд төгрөгийн хувцасны хэрэглээтэй. Үүний 8% орчмыг дотоодын үйлдвэрлэгчдийн бүтээгдэхүүн эзэлдэг. Монгол улсад Оёдлын салбарт ажиллаж буй үйлдвэрлэгчдийн 59% нь үндэсний хувцас, 25% нь албан байгууллага, аж ахуй нэгжийн хөдөлмөр хамгаалал, ажлын хувцас болон дүрэмт хувцас үйлдвэрлэдэг. Үйлдвэрлэгчдийн 60 гаруй хувь нь жилдээ 50 хүртэл сая төгрөгийн орлоготой. Оёмол бүтээгдэхүүн нь дотоодын зах зээлд нийлүүлэгддэг. Оёдлын салбар нь 1 оёдлын машин 1 ажлын байр бий болгодог төдийгүй үйлдвэрлэлийн орчинд гүйцэтгэх ажилтныг богино хугацаанд сургаж, ажиллуулах боломжтой буюу ажлыг байрыг богино хугацаанд нэмэгдүүлдэг онцлогтой салбар юм.

Оёдлын салбарын хувьд хүчин төгөлдөр мөрдөгдөж буй эрх зүйн баримт бичгүүдэд тусгайлсан хууль, тогтоол, журам байхгүй бөгөөд төрийн бодлогын дараах голлох баримт бичгүүдэд боловсруулах үйлдвэрлэл, тэр дундаа хөнгөн аж үйлдвэрийн оёмол бүтээгдэхүүн, хувцас үйлдвэрлэлийг хөгжүүлэхтэй холбоотой заалтууд тусгагдсан байна.

Хүснэгт 1. Хөгжлийн бодлогын баримт бичгүүд

|  |  |  |
| --- | --- | --- |
| № | Баримт бичгүүд | Батлагдсан огноо |
| 1 | Алсын хараа 2050 | 2020.05.13 |
| 2 | Монгол Улсыг 2021- 2025 онд хөгжүүлэх таван жилийн үндсэн чиглэл | 2020.08.28 |
| 3 | Монгол Улсын Засгийн газрын 2020-2024 оны үйл ажиллагааны хөтөлбөрийг хэрэгжүүлэх арга хэмжээний төлөвлөгөө | 2020.12.09 |
| 4 | ХХААХҮЯ-ны 2021-2024 онд хэрэгжих хүнс, хөдөө аж ахуй, хөнгөн үйлдвэрийн салбарын стратеги төлөвлөгөө | 2021.02.08 |
| 5 | Жижиг дунд үйлдвэрийн газрын стратеги төлөвлөгөө | 2021 |

Хүснэгт 1-дэх бодлогын баримт бичгүүдээс үзэхэд оёдлын салбарын бодлого нь хөнгөн үйлдвэрийн бодлого болон жижиг дунд үйлдвэрлэгчдийн (ЖДҮ) бодлогоор зохицуулагдаж байна.

БНХАУ-д цахилгааны зардал, ажилтнуудын дундаж цалин нэмэгдсэн, АНУ-тай улс төрийн таагүй нөхцөл байдал үүссэн зэрэг нөхцөл байдлуудын улмаас оёмол бүтээгдэхүүн үйлдвэрлэлийн зах зээл дэлхийн бусад жижиг орнууд руу чиглэж байна. Түүнчлэн АНУ, Европын Холбооны Улсууд болон Япон Улс зэрэг томоохон хэрэглэгч зах зээлүүд рүү оёмол, сүлжмэл бүтээгдэхүүн, хувцас үйлдвэрлэж нийлүүлэх боломжууд бий болж байгаа тул бид цаг алдалгүй ашиглах шаардлагатай.

**ХУУЛЬ ТОГТООМЖИЙН ХЭРЭГЦЭЭ, ШААРДЛАГЫГ УРЬДЧИЛАН ТАНДАН СУДЛАХ АРГАЧЛАЛЫН АРГА ЗҮЙ**

Гаалийн тариф, гаалийн татварын тухай хуульд нэмэлт, өөрчлөлт оруулах тухай хуулийн төсөл боловсруулах хэрэгцээ шаардлагыг Хууль тогтоомжийн хэрэгцээ, шаардлагыг урьдчилан тандан судлах аргачлалын 1.3-т заасан хүрээнд хамаарахгүй тул урьдчилан тандан судлах ажиллагааг Аргачлалын 2.1-т заасан үе шатны дагуу хийж гүйцэтгэлээ.

**НЭГ. АСУУДЛЫН ДҮН ШИНЖИЛГЭЭ**

Хувцасны өртгийн 60-70 хувийг эзэлдэг түүхий эд буюу нэхмэл, сүлжмэл даавуу, торго, утас, товч, хөвөн, дулаалгын ширмэл гэх мэт түүхий эд материалууд нь импортоос 100 хувь хамааралтай. Монгол Улс 2019 онд 11.2 сая, 2020 онд 19.1 сая метр квадрат даавуу импортолсон бөгөөд сүүлийн жилүүдэд импортын хэмжээ тогтмол нэмэгдэх хандлагатай байна. Энэ салбарын борлуулалтын нилээдгүй хувийг төрийн худалдан авалт эзэлдэг. Төрийн худалдан авалтаар 2019 онд 37.4 тэрбум, 2020 онд 42 тэрбум төгрөгийн оёмол хувцас, барааг авсан байгаа ба энэ худалдан авалтын 2019 онд 68 хувийг, 2020 онд 92 хувийг дотоодын үйлдвэр үйлдвэрлэсэн байна. Энэ худалдан авалтад дотоодын үйлдвэрүүдийн хувь мэдэгдэхүйц нэмэгдсэн нь тухайн үед Засгийн газраас “Эх оронч худалдан авалт, үндэсний үйлдвэрлэл” үзэсгэлэн худалдааг зохион байгуулж үр дүнд нь дотоодын үйлдвэрлэгчдийн бараа бүтээгдэхүүнийг төрийн худалдан авалтаар давуу эрхтэй авдаг болсонтой холбоотой.

Оёдлын салбарын түүхий эдийн гол нэр төрлийн ихэнх хувийг Бүгд Найрамдах Хятад Ард Улс, Бүгд Найрамдах Солонгос улсын бараа материал эзэлдэг. Түүнчлэн дэлхий нийтийг хамарсан ковид 19 цар тахлын эдийн засагт үзүүлсэн үр дагавар оёдлын салбарт ч хүндээр тусаж бэлэн бүтээгдэхүүний үйлдвэрлэлд нөлөөлөх болсон.

Үүнд:

* Оёмол бүтээгдэхүүн үйлдвэрлэлийн түүхий эд, үндсэн болон туслах материал импортлогч улсын эрчим хүчний үнийн өсөлт, үйлдвэржилтийн бодлого, цалингийн өсөлт зэргээс хамаарч бараа бүтээгдэхүүний үнэ өссөн.
* Монгол Улсад бараа бүтээгдэхүүн чингэлэг тээвэрт шилжиж хил нэвтрэх болсноор тээврийн үнэ өссөн.
* Түүхий эдийн үнийн өсөлттэй холбоотойгоор нэгж материалд ногдох гаалийн татвар, нэмүү өртгийн албан татварын хувь хэмжээ өссөн.

Ингэснээр үйлдвэрээс гарч буй хувцаснуудын үнэ өссөнөөр импортын бүтээгдэхүүнтэй өрсөлдөх чадвар унаж, борлуулалт бууран, дотоодын үйлдвэр, хувиараа хөдөлмөр эрхлэгчид эргэлтийн хөрөнгийн дутагдалд орох, цалингийн сан хумигдах, ажлын байрны тоо буурах, бүтээгдэхүүний нэр төрөл цөөрөх, байгууллага алдагдалд орох нөхцөл байдлууд бий болоод байна.

Оёдлын салбарын аж ахуй нэгжүүд дөрвөөс таван төрлийн татвар, шимтгэл төлдөг бөгөөд татварын ачаалал өндөр байна. Тухайлбал, ААН-ийн бүтээгдэхүүний зардлын дунджаар 17.9 хувийг татварын зардал эзэлдэг. Энэхүү татварын ачаалал нь эцсийн бүтээгдэхүүний үнэд шингэж Монголд үйлдвэрлэсэн хувцас, оёмол барааны үнэ нэмэгдэх томоохон хүчин зүйл болж байна.

**1.1 ЭРХ, ХУУЛЬ ЁСНЫ АШИГ СОНИРХОЛ НЬ ХӨНДӨГДӨЖ БАЙГАА НИЙГМИЙН БҮЛЭГ, ИРГЭД, АЖ АХУЙН НЭГЖ, БАЙГУУЛЛАГА, БУСАД ЭТГЭЭД**

Үйлдвэрлэлийн зориулалтаар импортолж байгаа оёмол бүтээгдэхүүний түүхий эд, үндсэн болон туслах материалыг гаалийн татвараас чөлөөлөхийг хуульчилснаар Улсын төсөв буюу Сангийн яам, Хүнс Хөдөө Аж Ахуйн яамны Хөнгөн үйлдвэрийн бодлогын хэрэгжилтийг зохицуулах газар, Оёдлын салбарын төрийн бус байгууллагууд, Оёдлын үйлдвэрүүд, хувиараа хөдөлмөр эрхлэгчид, дотоодын үйлдвэрлэгчдээс бэлэн хувцас, оёмол бүтээгдэхүүн худалдан авч буй иргэд, аж ахуй нэгжүүдийн эрх, хууль ёсны ашиг сонирхол хөндөгдөнө. Тухайлбал,

* ЭнАрСиСи ХХК-ийн гүйцэтгэсэн “Оёдлын салбарын нөхцөл байдлын судалгаа”-наас үзэхэд Оёдлын салбарын нэгдсэн мэргэжлийн холбоо ТББ-ын мэдээллийн санд 2023 оны 11 дүгээр сарын байдлаар оёдлын салбарт үйл ажиллагаа явуулдаг 1,342 үйлдвэрлэгч байна. Үүнээс 23.1 хувь (310) нь аж ахуй нэгж байгаа юм. Харин 2023 онд Үйлдвэржилтийн бодлогын байнгын хорооны гишүүдэд танилцуулсан УИХ-ын гишүүн, тухайн үеийн тус байнгын хорооны дарга Т.Энхтүвшиний ажлын албанаас боловсруулсан Оёдлын салбарын нөхцөл байдлын мэдээлэлд энэ салбар 2,000 орчим хувиараа хөдөлмөр эрхлэгчтэй гэжээ. Тус судалгаанд дурдагдсан 1,342 үйлдвэрлэгчийн 31.9 хувь (428) нь Улаанбаатар хотод үйл ажиллагаа явуулдаг. Мөн энэ чиглэлээр үйл ажиллагаа явуулдаг аж ахуй нэгжүүдийн 50.6 хувь Улаанбаатар хотод үйл ажиллагаа явуулж байгаа юм. Нийт аж ахуй нэгжүүдийн 83.5 хувь (259) нь хязгаарлагдмал хариуцлагатай компани (ХХК), 11.9 хувь (37) нь нөхөрлөл хоршоо, 1.6 хувь (5) нь төрийн өмчит үйлдвэрийн газар (ТӨҮГ), 1.3 хувь нь (4) хувьцаат компани (ХК) байна. Оёмол бүтээгдэхүүний гаалийн татварыг чөлөөлүүлснээр үйлдвэрлэгчдийн эргэлтийн хөрөнгө 5 хувиар нэмэгдэж импортыг орлох бүтээгдэхүүний нэр төрөл, тоо хэмжээ 2-3 дахин өснө. Мөн борлуулалт сайжирснаар НӨАТ, ААНОАТ төлөлтийн хэмжээ нэмэгдэнэ.
* Оёмол бүтээгдэхүүн үйлдвэрлэл нь нийт 6,100 орчим ажиллагсадтай үйлдвэрлэгч салбар юм. “Оёдлын салбарын нөхцөл байдлын судалгаа”-наас үзэхэд салбарын үйлдвэрийн удирдлагуудын 87.2 хувь, ажиллагсдын 91.5 хувь нь эмэгтэйчүүд байна. Үйлдвэрлэгчдийн 64 хувь нь 2 ба түүнээс доош ажилчинтай бол дундаж ажилчдын тоо 4.5 байна.[[1]](#footnote-1) Гаалийн тариф, гаалийн татварын тухай хуульд энэхүү нэмэлт, өөрчлөлт орсноор Оёдлын салбарын нэгдсэн мэргэжлийн холбоо ТББ-ын тооцооллоор татварын чөлөөлөлтөөс үүсэх мөнгөөр 300 сая төгрөгийн хөрөнгө оруулалттай, 50 орчим ажлын байртай, 6-р үеийн тоног төхөөрөмж бүхий 10 үйлдвэр байгуулж, үр дүнд нь 500 ажлын байр шууд бий болохоор байна. Мөн урт хугацаандаа ажлын байр тогтвортой өсөх боломжтой. Түүнчлэн ажиллагсдын цалин хангамж, нийгмийн баталгааг сайжруулах нөхцөл сайжирна.
* Үйлдвэрлэлийн зориулалтаар импортолж байгаа оёмол бүтээгдэхүүний түүхий эд, үндсэн болон туслах материалыг гаалийн албан татвараас чөлөөлснөөр дотоодод үйлдвэрлэсэн бүтээгдэхүүний үнэ 5-10 хувиар буурч өрсөлдөх чадвар сайжирч жилд дотоодын хувцас хэрэглээний 8 орчим хувийг хангаж байсан нь 20-30 хувьд хүрч өснө. Импортоор орж ирэх бэлэн хувцас, барааны хэмжээ буурснаар валютын тэнцэлд сайнаар нөлөөлнө. Түүхий эдийн гаальтай машинаар орж ирэх болон бусад татвараас зайлсхийх алхмууд зогсож Гаалийн байгууллагын үйл ажиллагаанд гардаг хүндрэл бэрхшээл буурна. Мөн гааль дахь оёдлын салбарын тоо мэдээ бодит болно.
* Салбарын хувьд импортыг орлох бүтээгдэхүүн, масс үйлдвэрлэл хөгжиж экспортын чиг баримжаатай бүтээгдэхүүн үйлдвэрлэх бааз суурь хангагдана. Ноос ноолуур, арьс ширэн бүтээгдэхүүнийг нэхмэл сүлжмэл даавуутай хослуулсан орчин үеийн тоног төхөөрөмж, технологи, инновац шингэсэн хувцасны үйлдвэрлэл хөгжиж дэлхийд өрсөлдөх чадвартай үндэсний брэндүүд бий болсноор дотоодод орох валютын урсгал нэмэгдэнэ.
* Оёдлын салбар 2022 онд 19.1 сая метр квадрат даавуу, даавуун материал импортлож, гааль, импортын НӨАТ-д нийт 3,121 сая төгрөгийн татвар төлсөн байна. Хууль батлагдсанаар энэхүү төсвийн орлогын гаалийн албан татварт ногдох хэмжээний татвар улсын төсөвт төвлөрөхгүй.

Хууль батлагдсанаар гаалийн татвараас чөлөөлөгдөх барааны жагсаалтыг Засгийн газар батлах чиг үүргийг хэрэгжүүлнэ. Хүнс Хөдөө Аж Ахуйн яамны Хөнгөн үйлдвэрийн бодлогын хэрэгжилтийг зохицуулах газар хариуцан жагсаалтыг боловсруулж Засгийн газарт саналаа оруулна. Харин салбарын төрийн бус байгууллагууд, үйлдвэрлэгчид, хувиараа хөдөлмөр эрхлэгчдээс жагсаалтад оруулах оёмол бүтээгдэхүүний түүхий эд, үндсэн болон туслах материалын талаарх саналыг тухай бүр авах нь хуулийн хэрэгжилт, үр нөлөөнд чухал ач холбогдолтой.**1.2 АСУУДАЛ ҮҮССЭН ШАЛТГААН, НӨХЦӨЛ**

Ерөнхий мэдээлэл хэсэгт дурдагсан эрх зүйн голлох баримт бичгүүдэд оёдлын салбарын бодлогыг онцгойлон заагаагүй байгаа бөгөөд, хөнгөн үйлдвэр, жижиг дунд үйлдвэрлэгчдийн бодлогын хүрээнд авч үзсэн байна. Тодруулвал, байгуулах тухай бодлого шийдвэрүүд нь гарч, тодорхой гүйцэтгэлийн зардлууд нь улсын төсөвт суугаад байгаа Багахангай хөнгөн үйлдвэрийн технологийн парк, Шинэ Ховд паркуудад оёдлын үйлдвэрлэлийг хамруулан төлөвлөж байна. Мөн аймаг, сумдуудад хувиараа хөдөлмөр эрхлэгчдийн нилээдгүй хувийг оёдлын үйл ажиллагаа эрхлэгчид эзэлдэг тул ахуй үйлчилгээний салбарыг дэмжих төрөл бүрийн төсөл, хөтөлбөрүүдийг хэрэгжүүлж байна. Эдгээр бодлогын баримт бичгүүд болоод салбарын голлох үзүүлэлтүүдээс үзэхэд сүүлийн 20 орчим жилд салбарын хэтийн төлөв, үйлдвэрлэл, үйлчилгээ эрхлэх сонирхол, зах зээлийн нөөц, боломж, экспортыг нэмэгдүүлэхэд чиглэсэн зохицуулалтууд дутагдсаар иржээ.

Оёдлын үйлдвэрүүдэд томоохон дэмжлэг болж байсан Гаалийн албан татвараас чөлөөлөх тухай 2005 онд батлагдсан хуулийг 2016 онд хуулиудын уялдаа холбоог сайжруулах, нэгдсэн зохицуулалтад оруулах хүрээнд хүчингүй болгосон байна. Мөн 2008 онд Гаалийн тариф, гаалийн татварын тухай хуулийг батлахдаа 38 дугаар зүйлд Гаалийн татвараас чөлөөлөгдөх барааны жагсаалтыг салбар бүрээр заасан бөгөөд үйлдвэрлэлийн зориулалтаар импортолж байгаа оёмол бүтээгдэхүүний түүхий эд, үндсэн болон туслах материалыг энэ зүйлд оруулаагүй байна. Ингэснээр тухайн бараа, бүтээгдэхүүнийг импортлогчид гаалийн албан татвар төлөх болж энэхүү зардал үйлдвэрлэлийн нэгж үнэд шингэж хэрэглэгчдэд хүрэх болсон. Өөрөөр хэлбэр дотоодын үйлдвэрийн хувцас, оёмол бүтээгдэхүүн харьцангуй өндөр үнэтэй байдагт нөлөөлж буй нэг хүчин зүйл нь тус бүтээгдэхүүний түүхий эд, материалд үнийн 5 хувиар тооцон ногдуулж буй гаалийн албан татвар болж байна.

Дэлхийн худалдааны байгууллагын үндсэн гэрээний нэг болох Оёмол сүлжмэл бүтээгдэхүүний худалдааны олон талт хэлэлцээр нь 1974 онд байгуулагдсан. Уг гэрээ нь энэхүү төрлийн худалдааг өргөжүүлэх, оѐмол, сүлжмэл бүтээгдэхүүний үйлдвэрлэлд учирч буй бэрхшээлийг бууруулах, экспортлогч болон импортлогч орнуудын аливаа нэгэн зах зээл болон бараа бүтээгдэхүүний үйлдвэрлэлд сөрөг нөлөөллөөс зайлсхийх нөхцлийг бүрдүүлэх үндсэн зорилготойгоор байгуулагдсан байна. “Оёмол эдлэл, хувцасны гэрээ” нь хэрвээ тухайн орны дотоодын үйлдвэрлэлд импортын өсөлт нь ноцтой хохирол учруулж байвал тухайн улсад орж ирэх импортын хэмжээнд хязгаарлалт тогтоож, тухайн орон нь экспортлогч улс орон болгоны хувьд квотыг тусгайлан тогтоох болжээ. Энэхүү хэлэлцээр нь тухайн үедээ хөгжингүй орнуудад хөгжиж буй орнуудаас орж ирж буй хямд бараа бүтээгдэхүүнтэй өрсөлдөх өрсөлдөөнд дасан зохицох, салбарын бүтцээ өөрчлөх боломжийг олгох түр зуурын хэлэлцээр гэгдэж байсан. Монгол улс 1995-2005 онд энэхүү гэрээний оролцогч тал болж байсан бөгөөд тухайн үедээ экспортолсон оёмол бүтээгдэхүүний 97 хувийг Америкын Нэгдсэн Улсруу гаргадаг байжээ. Хувцас үйлдвэрлэлийн салбар нь худалдааны квотын нөлөөгөөр 2007 оныг хүртэл хугацаанд 30,000 орчим ажлын байртай, дотоодын нийт бүтээгдэхүүний 29 хувийг дангаараа бүрдүүлж, экспортын голлох нэр төрлийн 2 дахь бүтээгдэхүүн болж байсан томоохон салбар юм.[[2]](#footnote-2) 1995 онд Дэлхийн худалдааны байгууллага өмнөх гэрээгээ эргэн харж Оѐмол, сүлжмэл бүтээгдэхүүний хэлэлцээрийг баталсан. Энэ хэлэлцээр нь 1995, 1998, 2002 болон 2005 он гэсэн 4 шатлалтайгаар оёмол, сүлжмэл бүтээгдэхүүний квотыг бүрэн халах буюу худалдааны квотын бодлогыг хязгаарлах зорилготой олон улсын эрх зүйн баримт бичиг юм. Түүнчлэн энэхүү гэрээ нь 2005 оны 1 дүгээр сарын 1-ний өдрөөр дуусгавар болж оёмол, сүлжмэл бүтээгдэхүүний худалдааг квотоор зохицуулах харилцаа зогссон. Үүний шууд нөлөөгөөр Монгол Улс оёмол бүтээгдэхүүний экспорт хумигдаж, үйлдвэрлэл эрс буурсан. Энэ нь Монгол улсын оёдлын салбарын өнөөгийн нөхцөл байдлын суурь хүчин зүйл болсон. Хэдийгээр квотын системыг халсан ч Дэлхийн Худалдааны Байгууллагы гишүүн орнууд анти-дампингын, анти-субсидын, хамгаалах арга хэмжээ (safeguard measures), тусгай хамгаалах арга (special safeguard measures) зэрэг худалдааны эсрэг тодорхой арга хэрэгслүүдийг ашиглан дотоод зах зээлээ хамгаалах бодлогын арга хэмжээнүүдийг авч хэрэгжүүлсэн. Монгол Улсын хувьд үйлдвэрлэлийг нэмэгдүүлэхэд чиглэсэн буюу үйлдвэрлэлийн зориулалтаар импортолж байгаа оёмол бүтээгдэхүүний түүхий эд, үндсэн болон туслах материалыг гаалийн албан татвараас чөлөөлөх агуулга бүхий хуулийг баталсан. Тухайн зохицуулалт нь үйлдвэрлэгчдэд тодорхой хэмжээний дэмжлэг болсон боловч нэгэнт зорилтот зах зээлээ алдаж, дотооддоо эрэлт багатай байсан тул хөнгөлттэй нөхцөлөөр тус нэр төрлийн бүтээгдэхүүнийг экспортлох аж ахуй нэгж, хувиараа хөдөлмөр эрхлэгчдийн тоо бага байсан. Мөн энэхүү салбар 2000-аад оны дунд үеэтэйгээ харьцуулахуйц хэмжээнд өргөжгүй байгаа нь төрөөс дотоодын зах зээлээ хамгаалах чиглэлээр үүнээс өөр дорвитой арга хэмжээ авч чадахгүй байгаатай холбоотой.

Бизнесийн орчны үзүүлэлтээрээ Монгол Ус бусад улсуудтай харьцуулахад тийм ч таатай биш байгаа нь Дэлхийн Банкнаас гаргадаг Дэлхийн банкны аж ахуйн нэгжийн судалгааны дараах үзүүлэлтээс харагдаж байна. Хүснэгт 2-д 2019 оны байдлаар төрийн зохицуулалт болон татвартай холбоотой үзүүлэлтүүдээр Монгол Улс, Зүүн Ази, номхон далайн бүс нутаг болон нийт судалгаанд хамруулсан улсуудын дунджийг харьцуулан харууллаа. Монгол Улсын хувьд үйл ажиллагааны тусгай зөвшөөрөл авах болон үүнд зарцуулдаг цаг хугацаа, татварын дарамт зэрэг асуудлууд бусад улсуудтай харьцуулахад нэлээд өндөр хувьтай буюу тааруу үзүүлэлттэй байна.

Хүснэгт 2. Бизнес эрхлэх орчинтой холбоотой үзүүлэлтүүд

|  |  |  |  |
| --- | --- | --- | --- |
| Үзүүлэлт | Монгол Улс | Зүүн Ази бам номхон далайн бүс нутаг | Бүх улсууд |
| ААН-ийн удирдах албан тушаалтны төрийн зохицуулалт, шаардлагатай холбоотой асуудалд зарцуулдаг цаг, хугацаа (%) | 18.5 | 7 | 8.5 |
| Татварын албан хаагчидтай уулзахаар дуудагддаг ААН-үүдийн хувь | 55.6 | 50.9 | 48.9 |
| Татварын албан хаагчидтай уулзахаар дуудагдсан үед уулзахад зарцуулдаг өдрийн дундаж тоо | 2.5 | 2.1 | 2.5 |
| Үйл ажиллагааны тусгай зөвшөөрөл (лиценз) авахад зарцуулдаг өдрийн тоо | 42 | 21.2 | 32.9 |
| Барилгатай холбоотой зөвшөөрөл авахад зарцуулдаг өдрийн тоо | 53.3 | 32.7 | 67.9 |
| Импортын тусгай зөвшөөрөл авахад зарцуулдаг өдрийн тоо | 16.2 | 16.9 | 16.9 |
| Гол саад бэрхшээлүүд гэдэгт татварын хувь хэмжээг сонгосон ААН-үүдийн хувь | 34.9% | 17.1% | 29.9% |
| Гол саад бэрхшээлүүд гэдэгт татвартай холбоотой захиргааны ажлыг сонгосон ААН-үүдийн хувь | 12.4% | 11.8% | 20.9% |
| Гол саад бэрхшээлүүд гэдэгт бизнесийн лиценз, тусгай зөвшөөрлийг сонгосон ААН-үүдийн хувь | 17.6% | 10.7% | 13.6% |

Олон улсын дунджид нийцэхгүй хол зөрүүтэй байгаа үзүүлэлтүүд нь чөлөөт зах зээлийг өргөжүүлэхэд тулгамдаж буй гол бэрхшээл бөгөөд Оёдлын салбарын үйлдвэрлэлээ нэмэгдүүлж дотоодын зах зээлийг тэлж, экспортоо нэмэгдүүлэхэд ч хүндрэл учруулсаар байгаа юм. Энэ дундаас татварын хувь хэмжээ саад бэрхшээл болж буйг хууль тогтоомжийн аргаар богино хугацаанд шийдвэрлэх боломжтой юм. Бусад ихэнх бэрхшээлүүдийн хувьд төрийн бүтэц, чиг үүргийн хувьд ахин эргэн харах, төрийн албан хаагчдын үйлчилгээг сайжруулах зэргээр тодорхой бодлого, шийдвэрүүдийг нарийн дэс дараалалтай төлөвлөн хэрэгжүүлж, олон салбарыг хамруулах, урт хугацаандаа үр дүнд нь гарах асуудал юм.

ЭнАрСиСи ХХК-ийн гүйцэтгэсэн Оёдлын салбарын нөхцөл байдлын судалгааны тайлангаас үзэхэд оёдлын салбарын үйлдвэрлэл эрхлэгчдийн хувьд хүний нөөцийн хомсдол том асуудал болжээ. Хувиараа хөдөлмөр эрхлэгчдийн 57.1 хувь, аж ахуй нэгжүүдийн 86.5 хувь нь хүний нөөцийн дутагдалтай гэж хариулсан байна. Масс үйлдвэрлэлд хүний нөөцийн дутагдал хамгийн их байна. Тухайлбал, масс ба захиалгат үйлдвэрлэл эрхлэгчдийн 87.4 хувь, масс үйлдвэрлэл эрхлэгчдийн 73.3 хувь, захиалгат үйлдвэрлэл эрхлэгчдийн 63.9 хувь нь хүний нөөцийн дутагдалтай байна гэж хариулжээ. Оёдолчин, эсгүүрчин, дизайнерын мэргэжлийн ажилтнууд хамгийн дутагдалтай байна. Хүний нөөцийн дутагдлын гол шалтгаанууд нь ажилд авсан хүмүүс нь ажлын ачаалал даадаггүй (45.6 хувь), ажлын туршлага, ур чадвар байхгүй (44.7 хувь), цалин бага (23.3 хувь), ажлын байрны нөхцөл хангалтгүй (13.6 хувь) зэрэг юм. Үүнээс үзэхэд салбарын аж ахуй нэгжүүд татварын дарамт, санхүүгийн ачаалалтай байгаа учраас ажиллагсдынхаа цалин хөлсийг эдийн засгийн нөхцөл байдалтай уялдуулан нэмж чадахгүй, мөн ажиллагсдын нийгмийн баталгаа, ажлын байрны орчныг сайжруулахад анхаарах боломж бага байна.

**ХОЁР. АСУУДЛЫГ ШИЙДВЭРЛЭХ ЗОРИЛГЫГ ТОМЬЁОЛСОН БАЙДАЛ**

Хуулийн төслийг боловсруулж буй зорилго нь үйлдвэрлэлийн зориулалтаар импортолж байгаа оёмол бүтээгдэхүүний түүхий эд, үндсэн болон туслах материалын гаалийн албан татварын хувь, хэмжээг үйлдвэрлэгчид болон хэрэглэгчдийн эрх ашгийг хамгаалах, тухайн салбарын зах зээлийг өргөжүүлэхэд чиглэсэн байдлаар тогтоох, энэ хүрээнд авч хэрэгжүүлэх арга хэмжээтэй холбогдсон харилцааг олон улсын жишигт нийцүүлэн бүрдүүлэхэд оршино.

Үйлдвэрлэлийн зориулалтаар импортолж байгаа оёмол бүтээгдэхүүний түүхий эд, үндсэн болон туслах материалд гаалийн албан татвар ногдуулж байгаа нь бэлэн бүтээгдэхүүний зах зээлийн үнийг нэмэгдүүлж, үйлдвэрлэгчид үйл ажиллагаагаа өргөтгөх, ажлын байрыг нэмэгдүүлэх, оёдлын салбарын хөнгөн үйлдвэрлэлийн салбарт эзлэх байр суурь, зах зээлийн чадамж нэмэгдэх зэрэг боломжийг хязгаарлаж байна. Иймд импортын татварыг тэглэснээр дээрх асуудлыг шийдвэрлэх боломжтой. Үүний тулд Гаалийн тариф, татварын хуульд нэмэлт оруулах шаардлагатай.

**ГУРАВ. АСУУДЛЫГ ЗОХИЦУУЛАХ ХУВИЛБАРУУД, ТЭДГЭЭРИЙН**

**ЭЕРЭГ БОЛОН СӨРӨГ ТАЛ**

Асуудлыг шийдвэрлэх боломжтой хувилбаруудыг тогтоож, Аргачлалын 5-д заасны дагуу зорилгод хүрэх байдал буюу “үйлдвэрлэлийн зориулалтаар импортолж байгаа оёмол бүтээгдэхүүний түүхий эд, үндсэн болон туслах материалын гаалийн албан татварын хувь, хэмжээг үйлдвэрлэгчид болон хэрэглэгчдийн эрх ашгийг хамгаалах, тухайн салбарын зах зээлийг өргөжүүлэхэд чиглэсэн байдлаар тогтоох, энэ хүрээнд авч хэрэгжүүлэх арга хэмжээтэй холбогдсон харилцааг олон улсын жишигт нийцүүлэн бүрдүүлэх” зорилгыг хангаж чадах эсэх, хувилбарыг хэрэгжүүлэхтэй холбоотой гарах зардал, үзүүлэх эерэг, сөрөг өөрчлөлтийг харьцуулан судалж дараах дүгнэлтийг гаргалаа.

|  |  |  |  |  |
| --- | --- | --- | --- | --- |
| **№** | **Хувилбар** | **Зорилгод хүрэх байдал** | **Зардал, үр өгөөжийн харьцаа** | **Үр дүн** |
|  | Тэг хувилбар | Салбарын хүрээнд тулгамдаад буй гаалийн албан татвараас үүссэн асуудлууд шийдвэрлэгдэхгүй буюу зорилгод хүрэх боломжгүй. | Гаалийн тариф, гаалийн татварын тухай хуулийн дагуу үйлдвэрлэлийн зориулалтаар импортолж байгаа оёмол бүтээгдэхүүний түүхий эд, үндсэн болон туслах материалын гаалийн албан татварыг одоогийн хувь, хэмжээгээр авахад төсвийн орлого багасахгүй. Гэхдээ татварын чөлөөлөлт хэрэгжсэнээр дотоодод нэмүү өртөг шингээж үйлдвэрлэх хувцас, бараа бүтээгдэхүүний тоо хэмжээ өсөж, салбарт ажиллагсдын тоо нэмэгдэхэд нэмүү өртгийн албан татвар, аж ахуй нэгжийн албан татвар, хувь хүний орлогын албан татвар, нийгмийн даатгалын шимтгэлээр дээрх татвараас чөлөөлснөөс илүү хэмжээний орлого төсөвт төвлөрөх боломжтой. | Үр дүнд хүрэхгүй. |
|  | Хэвлэл мэдээллийн хэрэгслээр ухуулга, сурталчилгаа хийх | Гаалийн татвараас чөлөөлөх харилцааг УИХ-аас баталсан хуулиар зохицуулдаг тул хэвлэл мэдээллийн хэрэгслээр ухуулга, сурталчилгаа хийх хувилбараар зорилгод хүрэх боломжгүй. | Хэвлэл, олон нийтийн мэдээллийн хэрэгслээр сурталчилгаа хийх нь хууль батлах чиг үүрэг бүхий УИХ-руу чиглэхгүй, зорилтот бүлэг нь биш тул үр дүнд хүрэх боломжгүй. | Үр дүнд хүрэхгүй. |
|  | Зах зээлийн эдийн засгийн хэрэгслүүдийг ашиглан төрөөс зохицуулалт хийх | Гаалийн татвараас чөлөөлөх харилцааг Улсын Их Хурлаас баталсан хуулиар зохицуулдаг тул зах зээлийн эдийн засгийн хэрэгслүүдийг ашиглан төрөөс зохицуулалт хийх хувилбараар зорилгод хүрэх боломжгүй. | Зах зээлийн эдийн засгийн  хэрэгслүүдийг ашиглан төрөөс зохицуулалт хийхэд хууль эрх зүйн хувьд нэмэлт зохицуулалтууд шаардагдах төдийгүй уг ажиллагааг хэрэгжүүлэх, зохион байгуулахад төрийн холбогдох яам, газруудын чиг үүрэгт өөрчлөлт оруулж ажлын байр, орон тоо нэмэгдэх, төсвөөс нэмэлт зардал гарах зэрэг олон ажиллагаа хийгдэх шаардлагатай. Үр дүн нь шууд гарч сайнаар нөлөөлөх баталгаагүй.  Зардал их гарна. | Үр дүнд хүрэхгүй. |
|  | Төрөөс санхүүгийн интервенц хийх | Гаалийн татвараас чөлөөлөх харилцааг Улсын Их Хурлаас баталсан хуулиар зохицуулдаг тул төрөөс санхүүгийн интервенц хийх хувилбараар зорилгод хүрэх боломжгүй. | Санхүүгийн интервенцийг Монгол банк мөнгөний бодлого, зээлийн хүү, валютын нөөцөөр дамжуулж хэрэгжүүлдэг тул асуудлыг шийдвэрлэх аргачлалтай уялдахгүй буюу асуудлын хүрээ хязгаарт хамааралгүй.  Зардал гарахгүй. | Үр дүнд хүрэхгүй. |
|  | Захиргааны шийдвэр гаргах | Гаалийн татвараас чөлөөлөх харилцааг Улсын Их Хурлаас баталсан хуулиар зохицуулдаг тул захиргааны шийдвэр гаргах хувилбараар зорилгод хүрэх боломжгүй. | Гаалийн тариф, гаалийн татварын тухай хуулийн 38.3-т “Гаалийн татвараас чөлөөлөх харилцааг гагцхүү энэ хуулиар зохицуулна.” гэсэн тул захиргааны хэм хэмжээний актаар зохицуулах боломжгүй.  Зардал гарахгүй. | Үр дүнд хүрэхгүй. |
|  | Хууль тогтоомжийн төсөл боловсруулах | Гаалийн татвараас чөлөөлөх харилцааг Улсын Их Хурлаас баталсан хуулиар зохицуулдаг тул хууль тогтоомжийн төсөл боловсруулах хувилбараар зорилгод хүрэх боломжтой. | Оёдлын үйлдвэрлэлийн суурь нөхцөл болсон бүтээгдэхүүний түүхий эд, үндсэн болон туслах материал татвараас чөлөөлөгдөхөд үйлдвэрлэл эрхлэгчид зах зээлийн эрэлтдээ тулгуурлан хүссэн нэр төрөл, хэмжээгээрээ импорт хийх боломжтой. Түүнээс хамааралтайгаар үйлдвэрлэлийн тоо, хэмжээ өсөж, зах зээлийн өрсөлдөөн сайжирч салбар өргөжин тэлснээр татварын суурь өргөжиж, төсвийн орлого нэмэгдэнэ.  Одоо үйл ажиллагаа явуулж буй байгаа захиргаа, хүний нөөц зэрэгт тулгуурлан хэрэгжүүлэх тул нэмэлт зардал гарахгүй. | Үр дүнтэй. |

Гаалийн тариф, гаалийн татварын тухай хуулийн 38 дугаар зүйлийн 38.1-т гаалийн нутаг дэвсгэрт оруулах гаалийн татвараас чөлөөлөх барааны жагсаалтыг заасан байдаг. Иймээс үйлдвэрлэлийн зориулалтаар импортолж байгаа оёмол бүтээгдэхүүний түүхий эд, үндсэн болон туслах материалыг гаалийн албан татвараас чөлөөлөх асуудлыг хууль тогтоомжийн төсөл боловсруулахаас өөр хувилбараар шийдвэрлэх боломжгүй.

Бусад хувилбаруудын хувьд өөр өөр онцлогтой тул энэхүү асуудлыг шийдвэрлэхэд тодорхой асуудлууд тулгарахаар байна. “Тэг” хувилбар буюу шинээр зохицуулалт хийхээс татгалзах хувилбарын хувьд асуудлыг шийдвэрлэх бус хэвээр үлдээх, одоогийн үүссэн асуудлууд томорч оёдлын салбар өргөжин тэлэх бус улам хумигдах зах зээлийн эрэлтийг гүйцэхгүй байх нөхцөл болохоор байна. Харин хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх, төрийн бус байгууллага, хувийн хэвшлээр тодорхой чиг үүргийг гүйцэтгүүлэх хувилбарууд нь зорилтот нөхцөл байдлын хүрээнд хамаарахгүй буюу асуудалтай уялдахгүй арга замууд юм. Зах зээлийн механизмаар дамжуулан төрөөс зохицуулалт хийх, төрөөс санхүүгийн интервенц хийх, захиргааны шийдвэр гаргах зэрэг хувилбарууд төр шийдвэр гаргаад шууд хэрэгжүүлэх боломжтой мэт боловч УИХ, Засгийн газрын чиг үүрэг давхцах, улмаар ойлгомжгүй байдалд хүрэх, хууль тогтоомжийн эрх зүйн чадамж, үйлчлэх хүрээнд хамаарахгүй байх зэрэг хэрэгжүүлэх боломжгүй нөхцөл байдлууд үүсгэж байна.

Ийнхүү асуудлыг зохицуулах хувилбаруудыг харьцуулан дүгнэхэд хууль тогтоомжийн төсөл боловсруулах зохицуулалтын хувилбарыг авч хэрэглэх шаардлагатай байгаа тул аргачлалд заасны дагуу тандан судлах ажиллагааг үргэлжлүүлэх шаардлагатай байна.

**ДӨРӨВ.ЗОХИЦУУЛАЛТЫН ХУВИЛБАРУУДЫН ҮР**

**НӨЛӨӨНИЙ ТАНДАН СУДАЛГАА**

Сонгосон хувилбарын үр нөлөөг аргачлалд заасны дагуу ерөнхий асуултуудад хариулах замаар гаргалаа. Шаардлагатай тохиолдолд тайлбар хэсэгт тухайн асуудлыг нөхцөл байдалтай уялдуулан, учир холбогдлыг тайлбарлалаа.

Хүний эрх, нийгэм, эдийн засаг, байгаль орчинд үзүүлэх үр нөлөө

Хүний эрхэд үзүүлэх үр нөлөө

|  |  |  |  |  |
| --- | --- | --- | --- | --- |
| Үзүүлэх үр нөлөө | Холбогдох асуултууд | Хариулт | | Тайлбар |
| 1.Хүний эрхийн суурь зарчмуудад нийцэж буй эсэх | 1.1 Ялгаварлан гадуурхахгүй ба тэгш байх | | | |
| 1.1.1.Ялгаварлан гадуурхахыг хориглох эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 1.1.2.Ялгаварлан гадуурхсан буюу аль нэг бүлэгт давуу байдал үүсгэх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 1.1.3.Энэ нь тодорхой бүлгийн эмзэг байдлыг дээрдүүлэхийн тулд авч буй түр тусгай арга хэмжээ мөн бол олон улсын болон үндэсний хүний эрхийн хэм хэмжээнд нийцэж буй эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 1.2. Оролцоог хангах | | | |
| 1.2.1.Зохицуулалтын хувилбарыг сонгохдоо оролцоог хангасан эсэх, ялангуяа эмзэг бүлэг, цөөнхийн оролцох боломжийг бүрдүүлсэн эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 1.2.2.Ялангуяа зохицуулалтыг бий болгосноор эрх, хууль ёсны ашиг сонирхол нь хөндөгдөж буй, эсхүл хөндөгдөж болзошгүй иргэдийг тодорхойлсон эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 1.3. Хууль дээдлэх зарчим ба сайн засаглал хариуцлага | | | |
| 1.3.1.Зохицуулалтыг бий болгосноор хүний эрхийг хөхиүлэн дэмжих, хангах, хамгаалах явцад ахиц дэвшил гарах эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 1.3.2.Зохицуулалтын хувилбар нь хүний эрхийн Монгол Улсын олон улсын гэрээ, НҮБ-ын хүний эрхийн механизмаас тухайн асуудлаар өгсөн зөвлөмжид нийцэж байгаа эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 1.3.3.Хүний эрхийг зөрчигчдөд хүлээлгэх хариуцлагыг тусгах эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 2.Хүний эрхийг хязгаарласан зохицуулалт агуулсан эсэх | 2.1. Зохицуулалт нь хүний эрхийг хязгаарлах бол энэ нь хууль ёсны зорилгод нийцсэн эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 2.2.Хязгаарлалт тогтоох нь зайлшгүй эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 3.Эрх агуулагч | 3.1.Зохицуулалтын хувилбарт хамаарах бүлгүүд буюу эрх агуулагчдыг тодорхойлсон эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 3.2.Эрх агуулагчдыг эмзэг байдлаар нь ялгаж тодорхойлсон эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 3.3.Зохицуулалтын хувилбар нь энэхүү эмзэг бүлгийн нөхцөл байдлыг харгалзан үзэж, тэдний эмзэг байдлыг дээрдүүлэхэд чиглэсэн эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 3.4.Эрх агуулагчдын, ялангуяа эмзэг бүлгийн ялгаатай хэрэгцээг тооцсон мэдрэмжтэй зохицуулалтыг тусгах эсэх /хөгжлийн бэрхшээлтэй, үндэстний цөөнх, хэлний цөөнх, гагцхүү эдгээрээр хязгаарлахгүй/ |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 4.Үүрэг хүлээгч | 4.1. Үүрэг хүлээгчдийг тодорхойлсон эсэх | Тийм |  | Үйлдвэрлэлийн зориулалтаар импортолж гаалийн албан татвараас чөлөөлөгдөх оёмол бүтээгдэхүүний түүхий эд, үндсэн болон туслах материалын жагсаалтыг Засгийн газар батлах хуулийн төсөлд тусгасан. |
| 5.Жендэрийн  эрх тэгш байдлыг хангах тухай хуульд нийцсэн эсэх | 5.1. Жендэрийн үзэл баримтлалыг тусгасан эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 5.2.Эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлэх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй. |

Эдийн засагт үзүүлэх үр нөлөө

|  |  |  |  |  |
| --- | --- | --- | --- | --- |
| Үзүүлэх үр нөлөө | Холбогдох асуултууд | Хариулт | | Тайлбар |
| 1. Дэлхийн зах зээлд өрсөлдөх чадвар | 1.1 Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх үү? |  | Үгүй | Хуулийн төсөлд дотоод гадаадын аж ахуй нэгжийн аль нэгд давуу болон байдал олгосон, эрхийг хязгаарласан зохицуулалт ороогүй. |
| 1.2 Хил дамнасан хөрөнгө оруулалтын шилжилт хөдөлгөөнд нөлөө үзүүлэх эсэх /эдийн засгийн байршил өөрчлөгдөхийг оролцуулан/? |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 1.3 Дэлхийн зах зээл дээрх таагүй нөлөөллийг Монголын зах зээлд орж ирэхээс хамгаалахад нөлөөлж чадах уу? | Тийм |  | Монгол улсын хүн ам жилд дунджаар 1,1 их наяд төгрөгийн хувцасны хэрэглээтэй. Үүний 92 орчим хувийг импортын бүтээгдэхүүн эзэлдэг. Тиймээс дэлхийн бэлэн хувцасны зах зээл дэх аливаа эдийн засгийн өөрчлөлтүүдээс манай зах зээл хэт хамааралтай. Уг хууль төсөл батлагдсанаар бэлэн хувцас болон оёмол бүтээгдэхүүний дотоодын үйлдвэрлэл нэмэгдэж тэр хэрээр дэлхийн зах зээлийн нөлөөлөл буурна. |
| 2.Дотоодын зах зээлийн өрсөлдөх чадвар болон тогтвортой байдал | 2.1Хэрэглэгчдийн шийдвэр гаргах боломжийг бууруулах уу? |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 2.2Хязгаарлагдмал өрсөлдөөний улмаас үнийн хөөрөгдлийг бий болгох уу? |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 2.3 Зах зээлд шинээр орж ирж буй аж ахуйн нэгжүүдэд бэрхшээл, бий болгох уу? |  | Үгүй | Оёмол бүтээгдэхүүний үйлдвэрлэлд шинэ орж ирж буй аж ахуй нэгжүүдэд эргэлтийн хөрөнгө болон татварын ачааллын хувьд дэмжлэг болно. |
| 2.4 Зах зээлд шинээр монополийг бий болгох уу? |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 3. Аж ахуйн нэгжийн үйлдвэрлэлийн болон захиргааны зардал | 3.1Зохицуулалтын энэхүү хувилбар хэрэгжсэнээр аж ахуйн нэгжид шинээр зардал үүсэх эсэх |  | Үгүй | Аж ахуй нэгжийн нягтлангийн татвар тайлагнахтай холбоотой ажил үүргээс гаалийн татвар төлөх, тайлагнах чиг үүрэг хасагдана. |
| 3.2 Санхүүжилтийн эх үүсвэр олж авахад нөлөө үзүүлэх эсэх | Тийм |  | Чөлөөлөгдсөн гаалийн албан татварын хэмжээгээр санхүүжилтийн эх үүсвэр нэмэгдэнэ. |
| 3.3 Зах зээлээс тодорхой бараа бүтээгдэхүүнийг худалдан авахад хүргэх эсэх | Тийм |  | Үйлдвэрлэлийн зориулалтаар импортолж байгаа оёмол бүтээгдэхүүний түүхий эд, үндсэн болон туслах материалын эрэлт нэмэгдэх боломжтой. |
| 3.4Бараа, бүтээгдэхүүний борлуулалтад ямар нэг хязгаарлалт, эсхүл хориг тавих эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 3.5 Аж ахуйн нэгжийг үйл ажиллагаагаа зогсооход хүргэх эсэх |  | Үгүй | Оёдлын чиглэлээр үйл ажиллагаа явуулдаг аж ахуй нэгжүүдийн тоо нэмэгдэж, аж ахуй нэгжүүдийн үйлдвэрлэл, үйл ажиллагаа идэвхэжнэ. |
| 4. Мэдээлэх үүргийн улмаас үүсч буй захиргааны зардлын ачаалал | 4.1Хуулийн этгээдэд захиргааны шинж чанартай нэмэлт зардлуудыг /Жишээ нь, мэдээлэх, тайлан гаргах гэх мэт/ бий болгох эсэх |  | Үгүй | Салбарын аж ахуй нэгж, тус барааг импортлогчдын Гаалийн албан татварыг мэдээлэх, төлөх, тайлан гаргах зардал хасагдана. |
| 5. Өмчлөх эрх | 5.1Өмчлөх эрхийг /үл хөдлөх, хөдлөх эд хөрөнгө, эдийн бус баялаг зэргийг/ хөндсөн зохицуулалт бий болох эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 5.2 Өмчлөх эрх олж авах, шилжүүлэх, хэрэгжүүлэхэд хязгаарлалт бий болгох эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 5.3 Оюуны өмчийн /патент, барааны тэмдэг, зохиогчийн эрх зэрэг/ эрх зөрчсөн зохицуулалт бий болгох эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 6.Инноваци, судалгаа шинжилгээ | 6.1 Судалгаа шинжилгээ, нээлт хийх, шинэ бүтээл гаргах асуудлыг дэмжих эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 6.2 Үйлдвэрлэлийн шинэ технологи болон шинэ бүтээгдэхүүнийг нэвтрүүлэх, дэлгэрүүлэхийг илүү хялбар болгох эсэх | Тийм |  | Аж ахуй нэгжид ирэх татварын ачаалал буурах тул үйлдвэрүүд технологийн шинэчлэл, шинэ бүтээгдэхүүн нэвтрүүлэхэд анхаарах боломжтой болно. |
| 7. Хэрэглэгч ба гэр бүлийн төсөв | 7.1 Хэрэглээний үнийн төвшинд нөлөө үзүүлэх эсэх | Тийм |  | Гаалийн албан татвараас чөлөөлсөнөөр дотоодод үйлдвэрлэсэн хувцас, оёмол бүтээгдэхүүний үнэ 5-10%-аар буурна. |
| 7.2 Хэрэглэгчдийн хувьд дотоодын зах зээлийг ашиглах боломж олгох эсэх | Тийм |  | Дотоодын үйлдвэрлэл нэмэгдсэнээр бүтээгдэхүүний сонголт, нэр төрөл нэмэгдэж хэрэглэгчдийн дотоодод үйлдвэрлэсэн хувцас, оёмол бүтээгдэхүүн худалдан авах идэвх сайжирна. |
| 7.3 Хэрэглэгчдийн эрх ашигт нөлөөлөх эсэх | Тийм |  | Дотоодод үйлдвэрлэсэн хувцас, оёмол бүтээгдэхүүний сонголт нэмэгдэнэ. Түүнчлэн үнэ буурч худалдан авах чадварт сайнаар нөлөөлнө. |
| 7.4 Хувь хүний/гэр бүлийн санхүүгийн байдалд (шууд, мөн урт хугацааны туршид) нөлөө үзүүлэх эсэх | Тийм |  | Импортын хувцас, оёмол бараанаас хэт хамааралтай байдал буурч үнийн уян хатан сонголтууд нэмэгдсэнээр хувь хүн, гэр бүлийн санхүүд хэмнэлт бий болох боломж үүснэ. |
| 8.Тодорхой бүс нутаг, салбарууд | 8.1 Тодорхой бүс нутгуудад тодорхой чиглэлд, ажлын байрыг шинээр бий болгох эсэх | Тийм |  | Хөнгөн үйлдвэр тэр дундаа Оёдлын салбарт шинэ аж ахуй нэгжүүд байгуулагдаж, үйлдвэрийн ажилтан, хувиараа хөдөлмөр эрхлэгчдийн тоо нэмэгдэнэ. Газар нутгийн хувьд Улаанбаатар хот, Дархан-Уул, Орхон, Дорнод зэрэг дэд бүтэц хөгжсөн, жижиг дунд үйлдвэрлэлийн суурьтай хот, аймгуудад үйлдвэрүүд шинээр баригдаж боломжтой. Харин бусад орон нутгуудад хувиараа хөдөлмөр эрхлэгчид нэмэгдэх магадлалтай. |
| 8.2 Тодорхой бүс нутгуудад тодорхой чиглэлд, ажлын байрыг багасгах чиглэлээр нөлөө үзүүлэх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 8.3 Жижиг, дунд үйлдвэрүүд, эсхүл аж ахуйн нэгжийн тодорхой салбаруудад онцгой нөлөө үзүүлэх эсэх | Тийм |  | Оёдлын салбарт үйл ажиллагаа явуулж буй **ихэнх** аж ахуй нэгжүүд нь бичил болон жижиг, дунд үйлдвэр эрхлэгчид байна. Тиймээс эдгээр үйлдвэрлэгчид, аж ахуй нэгжүүдийн үйлдвэрлэлийн зориулалтаар импортолж байгаа оёмол бүтээгдэхүүний түүхий эд, үндсэн болон туслах материалын гаалийн татварт төлж буй 5% зардал чөлөөлөгдөнө. Үйлдвэрлэгчид, аж ахуй нэгжүүдийн санхүүгийн ачаалал, татварын дарамт энэ хувиар буурна. |
| 9.Төрийн захиргааны байгууллага | 9.1 Улсын төсөвт нөлөө үзүүлэх эсэх | Тийм |  | Оёдлын салбарын үйлдвэрлэлийн зориулалтаар импортолж байгаа оёмол бүтээгдэхүүний түүхий эд, үндсэн болон туслах материалын гаалийн албан татварт 2014 – 2023 оны хооронд жилд дунджаар 1 тэрбум 278 сая төгрөг төлсөн байна. Тиймээс уг бараа, материалыг гаалийн албан татвараас чөлөөлснөөр дунджаар дээрх хэмжээний татвар улсын төсвийн орлогод төвлөрөхгүй болно. |
| 9.2 Шинээр төрийн байгууллага байгуулах, эсвэл төрийн байгууллагад бүтцийн өөрчлөлт хийгдэх шаардлага тавигдах эсэх |  | Үгүй | Гаалийн байгууллагын чиг үүргийг нэмэх бус тухайн төрлийн бараанд татвар ногдуулан тооцох чиг үүргийг хасаж, бүртгэх, шалгах чиг үүргүүд хэвээр хэрэгжих тул бүтэц орон тоо өөрчлөгдөх шаардлагагүй. Мөн Хүнс Хөдөө Аж Ахуйн яамны Хөнгөн үйлдвэрийн бодлогын хэрэгжилтийг зохицуулах газрын одоогийн бүтэц, орон тоогоор татвараас чөлөөлөгдөх барааны жагсаалтын саналыг боловсруулах боломжтой тул уг газрын бүтэц, орон тоонд өөрчлөлт оруулах шаардлагагүй. |
| 9.3 Төрийн байгууллагад захиргааны шинэ чиг үүрэг бий болгох эсэх | Тийм |  | Хүнс Хөдөө Аж Ахуйн яамны Хөнгөн үйлдвэрийн бодлогын хэрэгжилтийг зохицуулах газарт Засгийн газрын хэлэлцэн батлах гаалийн татвараас чөлөөлөх үйлдвэрлэлийн зориулалтаар импортолж байгаа оёмол бүтээгдэхүүний түүхий эд, үндсэн болон туслах материалын жагсаалтын саналыг боловсруулах чиг үүргийг хариуцуулна. |
| 10. Микро эдийн засгийн хүрээнд | 10.1 Эдийн засгийн өсөлт болон ажил эрхлэлтийн байдалд нөлөө үзүүлэх эсэх | Тийм |  | Дотоодод үйлдвэрлэсэн хувцас, оёмол бүтээгдэхүүний үнэ 5-10%-аар буурч өрсөлдөх чадвар сайжирах бөгөөд жилд дотоодын хувцас хэрэглээний 8 орчим хувийг хангаж байгаа нь 20-30%-д хүрч өснө. Импортыг орлох бүтээгдэхүүн, масс үйлдвэрлэл хөгжиж экспортын чиг баримжаатай бүтээгдэхүүн үйлдвэрлэх бааз суурь хангагдана. |
| 10.2Хөрөнгө оруулалтын нөхцөлийг сайжруулах, зах зээлийн тогтвортой хөгжлийг дэмжих эсэх | Тийм |  | Гадаад улсын болон дотоодын хөрөнгө оруулагчид Монгол Улсын Оёдлын салбарт үйл ажиллагаа эрхлэх эсвэл хөрөнгө оруулалт хийхэд түлхэц болох нэг чухал нөхцөл болно. |
| 10.3 Инфляци нэмэгдэх эсэх |  | Үгүй | Төгрөгийн гадаад валюттай харьцах чадвараас хамааралтай инфляцийн өсөлтийг хязгаарлах нэг хүчин зүйл болох боломжтой. |
| 11.Олон улсын харилцаа | 11.1 Монгол Улсын олон улсын гэрээтэй нийцэж байгаа эсэх | Тийм |  | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |

Нийгэмд үзүүлэх үр нөлөө

|  |  |  |  |  |
| --- | --- | --- | --- | --- |
| Үзүүлэх үр нөлөө | Холбогдох асуултууд | Хариулт | | Тайлбар |
| 1.Ажил эрхлэлтийн байдал,хөдөлмөрийн зах зээл | 1.1 Шинээр ажлын байр бий болох эсэх | Тийм |  | Оёдлын салбарын нэгдсэн мэргэжлийн холбоо ТББ-ын тооцооллоор шинээр 500 орчим ажлын байр бий болно. |
| 1.2 Шууд болон шууд бусаар ажлын байрны цомхотгол бий болгох эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 1.3 Тодорхой ажил мэргэжлийн хүмүүс болон хувиараа хөдөлмөр эрхлэгчдэд нөлөө үзүүлэх эсэх | Тийм |  | Оёдолчид болон хувиараа оёдлын чиглэлээр өрхийн үйлдвэрлэл эрхлэгчдийн үндсэн хэрэглэгдэхүүн болох даавуу, туслах материал тодорхой хувиар хямдарч захиалга нэмэгдэх боломжтой. |
| 1.4 Тодорхой насны хүмүүсийн ажил эрхлэлтийн байдалд нөлөөлөх эсэх | Тийм |  | Оёдол нь хүүхэд асрахын чөлөөтэй ээжүүд, тэтгэврийн насны иргэд өрхийн үйлдвэрлэл хэлбэрээр эрхлэх боломжтой онцлог салбар юм. |
| 2. Ажлын стандарт, хөдөлмөрлөх эрх | 2.1 Ажлын чанар, стандартад нөлөөлөх эсэх | Тийм |  | Оёдлын салбарын аж ахуй нэгжүүдийн татварын ачаалал багассанаар үйлдвэрлэлийн чанар, нэр төрлөө нэмэгдүүлэх, мөрдөж буй хэм хэмжээг сайжруулах боломжтой. Үүн дээр салбарт шинэ үйлдвэрлэгчид нэмэгдэх тул эрүүл өрсөлдөөний суурь болно. |
| 2.2 Ажилчдын эрүүл мэнд, хөдөлмөрийн аюулгүй байдалд нөлөөлөх эсэх | Тийм |  | Үйлдвэрүүд ажилчдын эрүүл мэнд, хөдөлмөрийн аюулгүй байдлыг сайжруулах чиглэлд санхүүжилт гаргах боломж үүснэ. |
| 2.3 Ажилчдын эрх, үүрэгт шууд болон шууд бусаар нөлөөлөх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 2.4 Шинээр ажлын стандарт гаргаж ирэх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 2.5 Ажлын байранд технологийн шинэчлэлийг хэрэгжүүлэхтэй холбогдсон өөрчлөлтийг бий болгох эсэх | Тийм |  | Салбарт өрсөлдөөн нэмэгдсэнээр технологийн шинэчлэлд анхаарах боломж үүснэ. |
| 3. Нийгмийн тодорхой бүлгийг хамгаалах асуудал | 3.1 Шууд болон шууд бусаар тэгш бус байдал үүсгэх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 3.2 Тодорхой бүлэг болон хүмүүст сөрөг нөлөө үзүүлэх эсэх. Тухайлбал, эмзэг бүлэг, хөгжлийн бэрхшээлтэй иргэд, ажилгүйчүүдэд, үндэстний цөөнхөд г.м |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 3.3 Гадаадын иргэдэд илэрхий нөлөөлөх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 4. Төрийн удирдлага, сайн засаглал, шүүх эрх мэдэл, хэвлэл мэдээлэл, ёс суртахуун | 4.1 Засаглалын харилцаанд оролцогчдод нөлөөлөх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу хүрээлэлд хамаарахгүй, тусгайлан авч үзэх шаардлагагүй. |
| 4.2Төрийн байгууллагын үүрэг, үйл ажиллагаанд нөлөөлөх эсэх | Тийм |  | Төрийн байгууллагад захиргааны шинэ чиг үүрэг бий болгох эсэх гэсэн шалгуурт дурдсанчлан Хүнс Хөдөө Аж Ахуйн яамны Хөнгөн үйлдвэрийн бодлогын хэрэгжилтийг зохицуулах газарт шинэ чиг үүрэг нэмэгдэнэ. |
| 4.3 Төрийн захиргааны албан хаагчдын эрх, үүрэг, харилцаанд нөлөөлөх эсэх | Тийм |  | Хүнс Хөдөө Аж Ахуйн яамны Хөнгөн үйлдвэрийн бодлогын хэрэгжилтийг зохицуулах газрын оёдлын салбарын бодлого хариуцсан мэргэжилтэнд гаалийн татвараас чөлөөлөх бараа, материалын санал боловсруулах үүрэг нэмэгдэнэ. |
| 4.4 Иргэдийн шүүхэд хандах, асуудлаа шийдвэрлэх эрхэд нөлөөлөх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 4.5 Улс төрийн нам, төрийн бус байгууллагын үйл ажиллагаанд нөлөөлөх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 5. Нийтийн эрүүл мэнд, аюулгүй байдал | 5.1 Хувь хүний/нийт хүн амын дундаж наслалт, өвчлөлт, нас баралтын байдалд нөлөөлөх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 5.2 Зохицуулалтын хувилбарын улмаас үүсэх дуу чимээ, агаар, хөрсний чанарын өөрчлөлт хүн амын эрүүл мэндэд сөрөг нөлөө үзүүлэх эс эх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 5.3 Хүмүүсийн амьдралын хэв маяг /хооллолт, хөдөлгөөн, архи, тамхины хэрэглээ/-т нөлөөлөх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 6. Нийгмийн хамгаалал, эрүүл мэнд, боловсролын систем | 6.1 Нийгмийн үйлчилгээний чанар, хүртээмжид нөлөөлөх эсэх | Тийм |  | Үйлдвэрлэлийн зориулалтаар импортолж байгаа оёмол бүтээгдэхүүний түүхий эд, үндсэн болон туслах материалын үнэ буурснаар өрсөлдөөн бий болж оёдлын үйлчилгээний чанар сайжирна. |
| 6.2 Ажилчдын боловсрол, шилжилт хөдөлгөөнд нөлөөлөх эсэх | Тийм |  | Салбарт цалин хөлс, урамшуулал өссөнөөр оёдлын салбар ажиллагсдын гадаад улсад хөдөлмөр эрхлэхээр гарах сонирхол буурах боломжтой. Тиймээс ажиллах хүчний шилжилтэнд дам нөлөөтэй |
| 6.3 Иргэдийн боловсрол /төрийн болон хувийн хэвшлийн сургуулиар/ олох, мэргэжил эзэмших, давтан сургалтад сөрөг нөлөө үзүүлэх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 6.4 Нийгмийн болон эрүүл мэндийн үйлчилгээ авахад сөрөг нөлөө үзүүлэх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 6.5 Их дээд сургуулиудын үйл ажиллагаа, өөрийн удирдлагад нөлөөлөх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 7. Гэмт хэрэг, нийгмийн аюулгүй байдал | 7.1 Нийгмийн аюулгүй байдал, гэмт хэргийн нөхцөл байдалд нөлөөлөх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 7.2 Хуулийг албадан хэрэгжүүлэхэд нөлөөлөх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 7.3 Гэмт хэргийн илрүүлэлтэд нөлөөлөх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 7.4 Гэмт хэргийн хохирогчид, гэрчийн эрхэд сөрөг нөлөө үзүүлэх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 8. Соёл | 8.1 Соёлын өвийг хамгаалахад нөлөө үзүүлэх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 8.2 Хэл соёлын ялгаатай байдал бий болгох эсэх, эсхүл уг ялгаатай байдалд нөлөөлөх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй.. |
| 8.3 Иргэдийн түүх, соёлоо хамгаалах оролцоонд нөлөөлөх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |

Хүснэгт 5.

Байгаль орчинд үзүүлэх үр нөлөө

|  |  |  |  |  |
| --- | --- | --- | --- | --- |
| Үзүүлэх үр нөлөө | Холбогдох асуултууд | Хариулт | | Тайлбар |
| 1. Агаар | 1.1 Зохицуулалтын үр дүнд агаар бохирдлыг нэмэгдүүлэх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 2. Зам тээвэр, түлш эрчим хүч | 2.1 Тээврийн хэрэгслийн түлшний хэрэглээг нэмэгдүүлэх/ бууруулах эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 2.2 Эрчим хүчний хэрэглээг нэмэгдүүлэх эсэх | Тийм |  | Үйлдвэрүүдэд болон хувиараа хөдөлмөр эрхлэгчдэд цахилгаан оёдлын машин нэмэгдэх бүрд тухайн оёдлын машинд зарцуулах хэмжээгээр эрчим хүчний хэрэглээ нэмэгдэнэ. |
| 2.3 Эрчим хүчний үйлдвэрлэлд нөлөө үзүүлэх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 2.4 Тээврийн хэрэгслийн агаарын бохирдлыг нэмэгдүүлэх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 3. Ан амьтан, ургамал хамгаалах | 3.1 Ан амьтны тоо хэмжээг бууруулах эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 3.2 Ховордсон болон нэн ховор амьтан, ургамалд сөргөөр нөлөөлөх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 3.3 Ан амьтдын нүүдэл, суурьшилд сөргөөр нөлөөлөх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 3.4 Тусгай хамгаалалттай газар нутагт сөргөөр нөлөөлөх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 4. Усны нөөц | 4.1 Газрын дээрх ус болон гүний ус, цэвэр усны нөөцөд сөргөөр нөлөөлөх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 4.2 Усны бохирдлыг нэмэгдүүлэх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 4.3 Ундны усны чанарт нөлөөлөх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 5. Хөрсний бохирдол | 5.1 Хөрсний бохирдолтод нөлөө үзүүлэх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 5.2 Хөрсийг эвдлэх, ашиглагдсан талбайн хэмжээг нэмэгдүүлэх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 6. Газрын ашиглалт | 6.1 Ашиглагдаагүй байсан газрыг ашиглах эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 6.2 Газрын зохицуулалтыг өөрчлөх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 6.3 Экологийн зориулалтаар хамгаалагдсан газрын зориулалтыг өөрчлөх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 7. Нөхөн сэргээгдэх/ нөхөн сэргээгдэхгүй баялаг | 7.1 Самар, жимс зэрэг нөхөн сэргээгдэх байгалийн баялгийг түүний нөхөн сэргээлтийн хугацаанаас өмнө ашиглах эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |
| 7.2 Нөхөн сэргээгдэхгүй байгалийн баялгийн ашиглалт нэмэгдэх эсэх |  | Үгүй | Хуулийн төслийн зохицуулалт, агуулга нь энэхүү нөхцөл, ойлголтыг хөндөөгүй буюу нөлөө үзүүлэхгүй, тусгайлан авч үзэх шаардлагагүй. |

**ТАВ. ЗОХИЦУУЛАЛТЫН ХУВИЛБАРУУДЫН ХАРЬЦУУЛСАН ДҮГНЭЛТ**

Аргачлалын 7-д зааснаар хувилбаруудын эерэг болон сөрөг талуудыг

* Зорилгод хүрэх байдал;
* Зардал, үр өгөөжийн харьцаа;
* Хүний эрх, эдийн засагт, нийгэм, байгаль орчинд үзүүлэх үр нөлөө;
* Хууль тогтоомжтой нийцэж буй эсэх;
* Гарч болох сөрөг үр дагавар, түүнийг арилгах хувилбар байгаа эсэх болон нийгэм, технологи, эдийн засаг, улс төрийн орчин гэсэн шалгуураар дахин нягтлан үзэж дараах дүгнэлтийг хийлээ.

Хууль тогтоомжийн хэрэгцээ, шаардлагыг урьдчилан тандан судлах аргачлалд заасан “тэг” хувилбар буюу шинээр зохицуулалт хийхээс татгалзах хувилбар нь анх тавьсан зорилгод хүрэхгүй эсрэгээрээ асуудлыг даамжруулах үндэс болж оёдлын салбарын эдийн засаг оруулах хувь нэмрийг улам багасгах магадлалтай. Мөн төрийн чиг үүрэг нэмэгдэхтэй холбоотой зардал гарахгүй боловч өнөөгийн байдлаар улсын төсвийн орлогод нэг жилд дунджаар нэмэгдэж буй үйлдвэрлэлийн зориулалтаар импортолж байгаа оёмол бүтээгдэхүүний түүхий эд, үндсэн болон туслах материалын гаалийн татварын хэмжээ мэдэгдэхүйц нэмэгдэхгүй. Энэ хувилбарын хувьд хүний эрх, эдийн засагт, нийгэм, байгаль орчинд үзүүлэх үр нөлөө, хууль тогтоомжтой нийцэж буй эсэх зэрэг шалгуураар хэмжих боломжгүй буюу өөрчлөлт орохооргүй байна.

Харин зах зээлийн механизмаар дамжуулан төрөөс зохицуулалт хийх, захиргааны шийдвэр гаргах, төрөөс санхүүгийн интервенц хийх хувилбарууд нь хууль, тогтоомжийн зохицуулалттай нийцэхгүй, зорилгод хүрэхэд чиглэхгүй байгаа юм. Түүнчлэн агуулга, хүрээлэлд хамаарахгүй байгаа тул зардал, үр өгөөжийн харьцаа, хүний эрх, эдийн засагт, нийгэм, байгаль орчинд үзүүлэх үр нөлөө, хууль тогтоомжтой нийцэж буй эсэх, гарч болох сөрөг үр дагавар, түүнийг арилгах хувилбар байгаа эсэх зэрэг шалгууруудаар үнэлэх боломжгүй байна.

Төрийн бус байгууллага, хувийн хэвшлээр тодорхой чиг үүргийг гүйцэтгүүлэх, хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх хувилбарууд нь хууль тогтоомжтой нийцэхгүй байгаа бөгөөд агуулга, асуудлын онцлогоос хамаараад зорилгод хүрэх байдал, зардал, үр өгөөжийн харьцаа, хүний эрх, эдийн засагт, нийгэм, байгаль орчинд үзүүлэх үр нөлөө, гарч болох сөрөг үр дагавар, түүнийг арилгах хувилбар байгаа эсэх зэрэг шалгууруудаар үнэлэх боломжгүй байгаа юм.

Монгол Улсын төрийн бодлогоор хөнгөн үйлдвэрлэл тэр дундаа оёдлын салбар дахь эдийн засагт үзүүлэх нөлөөг дээшлүүлж, бизнес эрхлэлтийн тэгш шударга, өрсөлдөөнийг дэмжсэн, олон улсын жишигт нийцсэн татварын жишгийг бий болгохын тулд Гаалийн тариф, гаалийн татварын тухай хуульд нэмэлт, өөрчлөлт оруулах буюу хууль тогтоомжийн төсөл боловсруулах хувилбараар шийдвэрлэх боломжтой байна. Энэ хувилбар нь импортлогч улсын эрчим хүчний үнийн өсөлт, үйлдвэржилтийн бодлого, цалингийн өсөлт зэргээс импортолж буй бараа, бүтээгдэхүүний үнэ өсөж байгаагийн үр дагаврыг бууруулах, төгрөгийн ханшийн уналт нь түүхий эдийн үнэ, гаалийн татвар, нэмүү өртгийн албан татварын хувь хэмжээ буюу нэгж материалд ногдох мөнгөн дүнд нөлөөлж эцсийн бүтээгдэхүүний үнийн огцом өсөлтийг саармагжуулах, үйлдвэрээс гарч буй хувцаснуудын үнэ өссөнөөр импортын бүтээгдэхүүнтэй өрсөлдөх чадвар унаж, борлуулалт бууран, эргэлтийн хөрөнгийн дутагдалд орох, цалингийн сан хумигдах, ажлын байрны тоо буурах, бүтээгдэхүүний нэр төрөл цөөрөх, байгууллага алдагдалд орох зэрэг сөрөг үр дагаврыг шийдвэрлэх, үр дагаврыг бууруулах, өмнө тавьсан зорилгыг биелүүлэх боломжтой. Энэхүү зохицуулалтыг хуульчлахдаа оёдлын салбарын бараа, материалын нэр төрлийг 2015 хүчингүй болсон Гаалийн албан татвараас чөлөөлөх тухай хуулийн хүрээнд нэг мөр ойлгохгүй бол ноос, ноолууран болон бусад адил төрлийн түүхий эд, туслах материалтай давхцаж эдийн засаг, нийгэмд үзүүлэх үр дагавар нэмэгдэх эрсдэл үүсэж болох юм. Энэхүү эрсдэлийг Хүнс Хөдөө Аж Ахуйн яамны Хөнгөн үйлдвэрийн бодлогын хэрэгжилтийг зохицуулах газар гаалийн татвараас чөлөөлөх бараа бүтээгдэхүүний жагсаалт гаргахдаа өмнөх жишгийг харгалзан давхардлыг арилгаж даван туулах боломжтой. Түүнчлэн Гаалийн тариф, гаалийн татварын тухай хуулийн 38.3-т “Гаалийн татвараас чөлөөлөх харилцааг гагцхүү энэ хуулиар зохицуулна” гэж заасан нь уг хувилбар хууль тогтоомжтой нийцэж буй эсэх гэсэн шалгуурт нийцэж буйн баталгаа юм. Зардал, үр өгөөжийн хувьд бусад хувилбаруудыг бодоход хэмжиж, тооцоолж болохуйц байгаа бөгөөд Хууль тогтоомжийг хэрэгжүүлэхтэй холбогдон гарах зардлын тооцоог хийх аргачлалын дагуу тооцоолон гаргаж хавсаргасан болно. Оёдлын салбарын аж ахуй нэгжүүд, хувиараа хөдөлмөр эрхлэгчид, салбарын төрийн бус байгууллагууд энэхүү хувилбарыг дэмжиж хуулийн төсөлд санал, хүсэлтээ ирүүлсэн болно.

Салбарын төрийн бус байгууллагууд, аж ахуй нэгжүүд нэгдэн оёдлын салбарын үйлдвэрлэл, зах зээлийг нэмэгдүүлэх бусад тулгамдаж буй асуудлуудыг шийдвэрлүүлэхээр УИХ, Засгийн газар, холбогдох яамдын түвшинд хандаж санал, хүсэлтээ илэрхийлсээр ирсэн байна. Тухайлбал, 2023 онд УИХ-ын Үйлдвэржилтийн байнгын хорооны гишүүдэд салбарын танилцуулга мэдээлэл хийж, зарим үйлдвэрүүдийг танилцуулан салбарт тулгамдаж буй 30 гаруй асуудлуудын жагсаалтыг хүргүүлсэн. Энэ хүрээнд тухайн үеийн Үйлдвэржилтийн байнгын хорооны дарга Т.Энхтүвшин Сангийн яам зэрэг байгууллагуудтай уулзаж дээрх асуудлуудыг шийдвэрлэх боломжийн талаар санал солилцсон. Энэ хүрээнд үйлдвэрлэлийн зориулалтаар импортолж байгаа оёмол бүтээгдэхүүний түүхий эд, үндсэн болон туслах материалын гаалийн татварыг Гаалийн тариф, гаалийн татварын тухай хуульд нэмэлт, өөрчлөлт оруулах замаар чөлөөлөх боломжтой талаар УИХ-ын Үйлдвэржилтийн байнгын хорооны гишүүд, Сангийн яамны эрх бүхий албан тушаалтнууд харилцан ойлголцсон юм. Тиймээс нийгэм, улс төрийн шалгуур хангагдаж байна.

Мөн Гаалийн байгууллагын чиг үүргийг нэмэх бус тухайн төрлийн бараанд татвар ногдуулан тооцох чиг үүргийг хасаж, бүртгэх, шалгах чиг үүргүүд хэвээр хэрэгжих, Засгийн газар тухайн асуудлыг одоогийн бүтцэд буй Хүнс Хөдөө Аж Ахуйн яамны Хөнгөн үйлдвэрийн бодлогын хэрэгжилтийг зохицуулах газар буюу хөнгөн үйлдвэрийн бодлого хариуцсан мэргэжилтэн, нэгжээр чөлөөлөгдөх барааны жагсаалтын саналыг боловсруулуулах тул бүтэц, орон тоонд өөрчлөлт орохгүй. Түүнтэй холбоотойгоор Улсын төсөвт зардал нэмэгдэхгүй.

**ЗУРГАА. ТУХАЙН ЗОХИЦУУЛАЛТЫН ТАЛААРХ ОЛОН УЛСЫН БОЛОН БУСАД УЛСЫН ЭРХ ЗҮЙН ЗОХИЦУУЛАЛТЫН ХАРЬЦУУЛСАН СУДАЛГАА**

Оёдол хувцас үйлдвэрлэлийн салбар нь хурдан хугацаанд ажлын байр их хэмжээгээр бий болгох боломжтой хөрөнгө оруулалт бага шаардах салбар юм. Дэлхийн олон улс орны хувьд оёдлын салбар томоохон ажил олгогч салбар бөгөөд тэр тусмаа эмэгтэйчүүдэд хамгийн ихээр ажлын байр бий болгодог. Анхны хөрөнгө оруулалт харьцангуй бага шаарддаг ч олон хүнийг ажлын байраар богино хугацаанд хангах боломжтой, тусгай ур чадвар шаардахгүй салбар гэж үздэг.

Оёдлын салбарт хамгийн том тоглогч бол БНХАУ, Япон, БНСУ, Тайланд, Вьетнам зэрэг улсууд юм. Сүүлийн жилүүдэд Вьетнам улс оёмол бүтээгдэхүүнээр дэлхийн хамгийн том экспортлогч болсон. Дэлхийн оёдлын үйлдвэрийн зөвхөн хувцас үйлдвэрлэлийн салбар 2024 оны байдлаар 1.38 триллион ам.доллар байхаар төлөвлөж байгаа юм байна. Дэлхийн хувцас үйлдвэрлэлийн салбарын ирээдүйн чиг хандлагын талаарх мэдээллийг дараах цахим холбоосоор орж үзнэ үү.[[3]](#footnote-3)

Бүгд Найрамдах Социалист Вьетнам Улс

Бүгд Найрамдах Социалист Вьетнам Улс ажиллах хүчний зардал бага гэдгээрээ БНХАУ-ын дараагийн хувцас үйлдвэрлэл, даавуу үйлдвэрлэлийн тэргүүлэгч орнуудын эгнээнд маш хурдацтай орж ирж байна. Өөрсдөө дотоодын даавууны үйлдвэрлэл нь нийт үйлдвэрлэлийнхээ 55 хувийг хангадаг бөгөөд зарим технологийн хувьд бусад хөгжингүй орнуудыг хараахан гүйцээгүй тул бусад түүхий эд материалаа импортоор авдаг. Ингэхдээ түүхий эд материалаа татваргүй авдаг бөгөөд эцсийн бүтээгдэхүүнд татвар ногдуулах нь үйлдвэрлэгчдэд үзүүлж буй томоохон дэмжлэг болдог байна. Бусад азийн орнуудын адил дотооддоо үйлдвэрлэсэн хувцасаа чөлөөт худалдааны гэрээний хүрээнд тусгайлсан улсуудтай хэлэлцээр хийх тусгайлан хөнгөлүүлдэг. Томоохон дэлхийн брэндүүд олноороо Бүгд Найрамдах Социалист Вьетнам Улсад үйлдвэрүүдээ шилжүүлэн ажиллаж байгаа нь технологи болон бусад талын ур чадваруудыг сурах суурь болж байна.

1. Бүгд Найрамдах Социалист Вьетнам Улсын давууны импортын журам

https://www.vico.com.hk/resource/news/vietnam-fabric-import-regulations

2. Бүгд Найрамдах Социалист Вьетнам Улс үйлдвэрлэлд ашиглагдах түүхий эд, материал гаалийн татвар, НӨАТ-аас чөлөөлөгддөг. Зөвхөн түүхий эд материалаас гэлтгүй Вьетнамд үйлдвэрлэдэггүй аливаа тоног төхөөрөмжийг аливаа татвараас чөлөөлсөн байдаг. Энэ талаарх холбогдох журам нь 2016 онд батлагдсан байна.[[4]](#footnote-4)

Бүгд Найрамдах Солонгос Улс

Бүгд Найрамдах Солонгос Улс нь 2009 оны байдлаар дэлхийн оёдол, хувцасны зах зээлийн 2 хувь буюу 527 тэрбум ам.долларын борлуулалт хийж байсан. Оёдол, хувцас үйлдвэрлэл нь эдийн засгийнх нь томоохон хөдөлгөгч салбар юм. 2008 оны байдлаар 6,035-н ХХК БНСУ-д даавуу үйлдвэрлэлийн салбарт үйл ажиллагаа явуулж байсан. Энэ нь БНСУ-ын үйлдвэрлэлийн салбарын 10.3 хувийг эзэлдэг байсан. Нийт ажиллагсдын 7 хувь нь энэ салбарт ажилладаг бөгөөд жилд дунджаар 35.2 триллион воны бараа бүтээгдэхүүн үйлдвэрлэдэг байна. Тус улс Ази, номхон далайн бүс нутгийн орнуудтай чөлөөт худалдааны гэрээтэй бөгөөд даавуу импортыг тус гэрээний хүрээнд оруулан импорт, экспортын тарифын асуудлыг зохицуулахыг зорьдог. Чөлөөт худалдааны гэрээг тусгайлан салбар бүрээр зохицуулдаг бөгөөд даавууны хувьд тухайн даавууны шинж чанар, нэхмэлээс шалтгаалан тусгайлан зохицуулдаг байна.[[5]](#footnote-5) БНСУ-ын хувьд дэлхийн хувцас загвар, даавуу үйлдвэрлэлийн технологи, хөгжлийн хувьд Японы дараа ордог тэргүүлэгч орон юм. Сүүлийн жилүүдэд судалгаа, хөгжүүлэлтийн ажилд улсын зүгээс хөнгөлөлттэй зээл, буцалтгүй тусламж үзүүлэн байгальд ээлтэй технологи, түүхий эдийг ашиглах дээр илүү анхаарч байна. Үүний хүрээнд ногоон шинэ хэлэлцээрийг засгийн газрын түвшинд боловсруулан ажиллаж байна.[[6]](#footnote-6)

**ДОЛОО. ЗӨВЛӨМЖ**

Хууль тогтоомжийн хэрэгцээ, шаардлагыг урьдчилан тандан судлах аргачлалын дагуу асуудалд дүн шинжилгээ хийж, асуудлыг шийдвэрлэх зорилгыг томьёолон, тухайн асуудлыг зохицуулах хувилбаруудыг тогтоож, тэдгээрийн эерэг болон сөрөг талыг харьцуулан судалж, зохицуулалтын хувилбаруудын үр нөлөөг тандан судалж, зохицуулалтын хувилбаруудыг харьцуулж дүгнэлт хийж, тухайн зохицуулалтын талаарх олон улсын болон бусад улсын эрх зүйн зохицуулалтын харьцуулсан судалгаа хийж үзлээ.

Тухайн асуудлыг зохицуулах “тэг” хувилбар[5] буюу шинээр зохицуулалт хийхээс татгалзах, хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх, зах зээлийн механизмаар дамжуулан төрөөс зохицуулалт хийх, төрөөс санхүүгийн интервенц хийх, төрийн бус байгууллага, хувийн хэвшлээр тодорхой чиг үүргийг гүйцэтгүүлэх, захиргааны шийдвэр гаргах, хууль тогтоомжийн төсөл боловсруулах хувилбаруудын эерэг болон сөрөг талыг харьцуулан судалж зорилгод хүрэх байдал, зардал, үр өгөөжийн харьцаа, нийгэм, эдийн засаг, технологи, улс төр гэсэн шалгуур үзүүлэлтүүдээр шалгаж үзэхэд хууль тогтоомжийн төсөл боловсруулах хувилбар нь зорилгод хүрч, асуудлыг шийдвэрлэх боломжтой байна. Хууль тогтоомжийн төсөл нь Гаалийн тариф, гаалийн татварын тухай хуульд нэмэлт, өөрчлөлт оруулах хэлбэртэй байна. Үйлдвэрлэлийн зориулалтаар импортолж байгаа оёмол бүтээгдэхүүний түүхий эд, үндсэн болон туслах материалыг гаалийн албан татвараас чөлөөлөх тухай агуулгыг уг хуулийн 38 дугаар зүйл буюу Гаалийн татвараас чөлөөлөгдөх бараа гэх хэсэгт нэмэлтээр оруулах нь зүйтэй. Харин энэхүү барааны нарийн жагсаалтыг 38 дугаар зүйлийн 2 дахь хэсгийн “ ... -д хамаарах барааны жагсаалтыг Монгол Улсын Засгийн газар батална.” гэсэнд нэмэлтээр оруулах шаардлагатай.

Харин гаалийн татвараас чөлөөлөх барааны жагсаалтын саналыг Хүнс Хөдөө Аж Ахуйн яамны Хөнгөн үйлдвэрийн бодлогын хэрэгжилтийг зохицуулах газар боловсруулах, санал боловсруулахдаа Оёдлын салбарын төрийн бус байгууллагууд, аж ахуй нэгж, хувиараа хөдөлмөр эрхлэгчдээр хэлэлцүүлж санал, хүсэл авч тусгахыг салбарын сайд дотоод журам, чиг үүрэгтээ тусгаж шийдвэрлэхээр зохицуулах нь зүйтэй байна.

1. Оёдлын салбарын нөхцөл байдлын судалгаа тайлан, 2023 он., 7, 8, 9 дэх тал [↑](#footnote-ref-1)
2. Оёдлын салбарын нөхцөл байдлын судалгаа тайлан, 2023 он., 9 дэх тал. [↑](#footnote-ref-2)
3. https://www.mordorintelligence.com/industry-reports/apparel-market [↑](#footnote-ref-3)
4. https://blog.boxme.asia/vietnams-import-tax-regulations/ [↑](#footnote-ref-4)
5. https://textileworldasia.com/textile-world-asia/country-profiles/2011/12/south-korea-raising-the-textile-and-apparel-industrys-standing/ [↑](#footnote-ref-5)
6. https://kaesa.co/blogs/news/exploring-the-growing-sustainable-fashion-movement-in-south-korea [↑](#footnote-ref-6)